CELEX: 62017CN0678
Language: bg
Date: 2017-12-05 00:00:00
Title: Дело C-678/17: Иск, предявен на 5 декември 2017 г. — Европейска комисия/Ирландия

22.1.2018   
            
            
               BG
            
            
               Официален вестник на Европейския съюз
            
            
               C 22/31
            
         Иск, предявен на 5 декември 2017 г. — Европейска комисия/Ирландия
   (Дело C-678/17)
   (2018/C 022/43)
   Език на производството: английски
   
      Страни
   
   
      Ищец: Европейска комисия (представители: P.J. Loewenthal, A. Bouchagiar)
   
      Ответник: Ирландия
   
      Искания на ищеца
   
   
               —
            
            
               да се установи, че като не е взела в предвидения срок всички мерки, необходими за възстановяване от Apple Sales International и Apple Operations Europe на държавната помощ, обявена за неправомерна и несъвместима с вътрешния пазар с член 1 от Решение (ЕС) 2017/1283 на Комисията от 30 август 2016 година относно държавна помощ SA.38373 (2014/C) (ex 2014/NN) (ex 2014/CP), приведена в действие от Ирландия в полза на Apple […] (1), Ирландия не е изпълнила задълженията си по членове 2 и 3 от това решение, както и по член 108, параграф 2 ДФЕС,
            
         
               —
            
            
               да се осъди Ирландия да заплати съдебните разноски.
            
         
      Основания и основни доводи
   
   Според решението на Европейската комисия от 30 август 2016 г. по преписка SA.38373 Ирландия е трябвало да си възстанови в срок от четири месеца неправомерната и несъвместима с вътрешния пазар държавна помощ, предоставена на Apple Sales International („ASI“) и Apple Operations Europe („AOE“). Помощта произтича от две данъчни становища, издадени от Ирландия в полза на ASI и AOE на 29 януари 1991 г. и на 23 май 2007 г., които дават възможност на тези дружества ежегодно да определят своите данъчни задължения в Ирландия до 2014 г.
   Ирландия не си е възстановила държавната помощ в срок от четири месеца от датата, на която е уведомена за решението на Комисията, както е била длъжна да направи. Освен това Ирландия все още не е взела всички необходими мерки за изпълнение на решението на Комисията.
   
      (1)  ОВ L 187, 2017 г., стр. 1.